Diari Oficial de la Generalitat Valenciana


Sumari del DOGV 4757, del 20-05-2004 (2004/4826)

Informació pública de la convocatòria per a l'adaptació del règim jurídic de part del personal laboral fix del Sant Hospital de Caritat de Sueca a la naturalesa funcionarial dels llocs que ocupen.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4757

Data del DOGV
:   20-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4826


Data del document
:   08-03-2004

Organisme emissor
:   Sant Hospital de Caritat de Sueca

Tipus de document
:   Resolució

Descriptors 

:   * Sueca
    * qualificació del personal
    * concurs administratiu
    * personal contractat
    * administració local
    * funcionari

Informació pública de la convocatòria per a l'adaptació del règim jurídic de part del personal laboral fix del Sant Hospital de Caritat de Sueca a la naturalesa funcionarial dels llocs que ocupen. [2004/F4826]
  
Per resolució del Sant Hospital de Caritat, òrgan autònom de l'Ajuntament de Sueca, s'han aprovat les bases que regiran per a l'adaptació del règim jurídic de part del personal laboral fix del dit organisme, bases que a continuació es detallen.
  
Sueca, 5 de maig de 2004.- El president del Sant Hospital de Caritat, alcalde president de l'Ajuntament de Sueca: Salvador Gil Beltrán.
  
«Bases que regiran la convocatòria per a l'adaptació del règim jurídic de part del personal laboral fix del Sant Hospital de Caritat, òrgan autònom de l'Ajuntament de Sueca, a la naturalesa funcionarial dels llocs que ocupen
  
1. Objecte de la convocatòria
  
1.1. La present convocatòria té com a objecte l'adaptació de la naturalesa jurídica de part del personal laboral fix del Sant Hospital de Caritat, òrgan autònom de l'Ajuntament de Sueca, a la naturalesa funcionarial dels llocs de treball que ocupen, conseqüència de l'acord de la Comissió de Govern de data 24 de maig de 1999, i acord del Ple de l'Ajuntament de data 3 de juny de 1999, sobre la funcionarització de diverses places de naturalesa laboral fixes existents en la plantilla, mitjançant les proves i cursos selectius previstos en la Llei 1/1996, de 26 d'abril de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupen, i acord de la Junta de Govern de data 19 de gener de 2004, pel qual s'acorda portar a terme el procés de funcionarizació acordat en el seu dia.
  
Les places objecte de la funcionarització són les següents:
  
Grup D:
  
- 4 auxiliars de clínica, de laboral fix a funcionari de carrera. Grup: D. Escala: administració especial. Subescala: serveis especials. Classe: comeses especials.
  
Grup E:
  
- 1 cuinera, de laboral fix a funcionari de carrera. Grup: E. Escala: administració especial. Subescala: serveis especials. Classe: comeses especials.
  
- 1 ajudant de cuina, de laboral fix a funcionari de carrera. Grup: E. Escala: administració especial. Subescala: serveis especials. Classe: comeses especials.
  
- 4 operaris de neteja, de laboral fix a funcionari de carrera. Grup: E. Escala: administració especial. Subescala: serveis especials. Classe: personal d'oficis.
  
1.2. El fonament legal d'este procés parcial de funcionarització del personal del Sant Hospital de Caritat s'inicia amb la Sentència 99/1987, d'11 de juny, del Tribunal Constitucional, la qual va establir l'obligació de classificar i concretar els criteris pels quals els llocs de treball haurien d'adscriure's al personal funcionari o laboral.
  
L'estat va complir esta obligació per mitjà de la Llei 23/1988, que va modificar l'article 15 de Llei 30/1984 i establia els criteris de classificació dels llocs de treball.
  
No obstant això, és cert que esta disposició transitòria quinzena de la Llei 30/1984 no té caràcter bàsic, però hi ha una reserva constitucional total a l'estat en matèria de legislació laboral, cosa que significa que l'esmentada disposició transitòria, en la mesura que afecta l'esmentat personal, és d'aplicació a totes les administracions públiques i en conseqüència també a la local. En termes semblants a la disposició transitòria quinzena s'expressa la disposició transitòria primera del Text Refós de la Funció Pública Valenciana.
  
2. Caràcter de la convocatòria
  
La participació per part del personal afectat per este procés de funcionarització és totalment voluntària i tindrà lloc sols una vegada, d'acord amb el que establix l'article 10 de la Llei 1/1996. de 26 d'abril, de la Generalitat Valenciana, d'Adaptació del Règim Jurídic.
  
Aquells que no participen o no superen el procés selectiu quedaran com a personal a extingir en els llocs de treball que ocupen i mantindran la mateixa relació jurídica laboral que fins al moment els haja vinculat amb este organisme, sense perjuí de les expectatives de formació professional en el lloc de treball de naturalesa laboral.
  
3. Condicions dels aspirants
  
3.1. Per a ser admesos en els cursos i en les proves selectives objecte d'esta convocatòria, els aspirants hauran de reunir els següents requisits:
  
a) Ser personal laboral fix al servei del Sant Hospital de Caritat.
  
b) Que el lloc a ocupar estiga classificat de naturalesa funcionarial per acord del Ple de l'ajuntament, i siga algun dels enunciats en la base 1.1 de la present convocatòria.
  
c) Estar ocupant, com a treballador laboral fix, el lloc de treball al qual s'opta com a funcionari.
  
3.2. Als efectes d'adscripció del personal inclòs en l'àmbit d'aplicació d'esta convocatòria en els cursos selectius que siguen necessaris, s'establixen els següents nivells:
  
Nivell I: (article 1 de la Llei 1/1996, de 26 d'abril)
  
Personal laboral fix dels grups de titulació D i E que ocupen llocs classificats d'administració especial, i que va adquirir la condició de laboral fix mitjançant la convocatòria de proves selectives d'oposició lliure o concurs oposició.
  
Nivell II: (article 2 de la Llei 1/1996, de 26 d'abril)
  
Personal laboral fix dels grups de titulació D i E que ocupen llocs classificats d'administració especial i que va adquirir la condició de laboral fix mitjançant proves amb convocatòries d'accés per concurs.
  
Nivell III: (article 3 de la Llei 1/1996, de 26 d'abril)
  
Personal laboral fix dels grups de titulació D i E que ocupen llocs classificats d'administració especial i que va adquirir la condició de laboral fix, sense haver superat cap procés selectiu o per mitjà de sentència.
  
3.3. Estar en possessió de la titulació corresponent al lloc classificat de naturalesa funcionarial a què corresponga accedir.
  
3.4. No patir cap malaltia o defecte físic que impedisca l'acompliment de les corresponents funcions.
  
3.5. No haver sigut separat per mitjà d'expedient disciplinari del servei de qualsevol administració pública ni trobar-se inhabilitat per a l'exercici de funcions públiques.
  
4. Calendari de presentació de sol·licituds, admissió d'aspirants i inici dels cursos
  
4.1. Qui desitge participar en el procés d'adaptació objecte d'esta convocatòria, haurà de fer-ho constar per mitjà d'una sol·licitud en la qual l'aspirant haurà d'indicar el nivell (I, II o III) dels establits en la base 3.2 en el qual considera que ha de ser adscrit.
  
4.2. Totes les sol·licituds seran dirigides a l'alcalde president del Sant Hospital de Caritat i presentades en el Registre d'Entrada o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals comptats a partir de l'endemà de la publicació en el Boletín Oficial del Estado.
  
En les instàncies els aspirants hauran de manifestar que reunixen tots i cada un dels requisits exigits en la base segona referits sempre a la data en què finalitza el termini de presentació d'instàncies, així com el resguard acreditatiu de l'ingrés de 12 euros per al grup D i 6 euros per al grup E.
  
4.3. Finalitzat el termini de presentació de sol·licituds, l'alcalde president del Sant Hospital de Caritat dictarà en el termini màxim d'un mes la resolució aprovatòria de la llista d'admesos i exclosos per a la realització dels cursos i proves selectives, especificant en este últim cas el motiu d'exclusió i adscrivint els admesos en el nivell que els corresponga d'acord amb la base 3.2 de la present convocatòria, que es publicarà en el tauler d'anuncis de l'Ajuntament de Sueca amb un termini de 10 dies per a l'esmena de deficiències i es delimitarà a més el lloc i el dia de començament de les proves i la composició del tribunal, d'acord amb el que s'establix en l'article 20 del Reial Decret 364/1995, de 10 de març.
  
4.4. Publicada la relació a què es referix l'apartat anterior, els aspirants podran formular, durant el termini de 10 dies hàbils, comptats a partir de l'endemà de la publicació, les al·legacions que estimen oportunes, així com rectificar les faltes en què hagueren incorregut i adjudicar els documents preceptius no presentats juntament amb la sol·licitud, de conformitat amb el que es preveu en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.5. Una vegada vençut el termini anterior, corregits els defectes i vistes les reclamacions, l'alcalde president del Sant Hospital de Caritat dictarà la resolució amb la llista definitiva d'admesos, que es publicarà en el tauler d'anuncis de l'Ajuntament de Sueca.
  
4.6. L'alcalde president del Sant Hospital de Caritat determinarà el calendari de realització dels cursos esmentats, l'horari i lloc de realització, per mitjà de les corresponents convocatòries, que seran publicades en el tauler d'edictes i notificades als interessats. Així mateix, el president del Sant Hospital de Caritat designarà el professorat idoni per a impartir els cursos.
  
5. Desenvolupament dels cursos i proves selectives
  
5.1. Duració dels cursos.
  
De conformitat amb el que es preveu en la Llei 1/1996, de 26 d'abril, les hores de duració dels cursos, per a cada un dels grups inclosos en la base 3.2 d'esta convocatòria és el següent:
  
Grups de titulació Nivells
  
 I II III
  
D 5 h. 10 h. 15 h.
  
E 2,5 h. 5 h. 7,5 h.
  
5.2. Assistència als cursos
  
Per a l'adaptació a la condició de funcionari de carrera del Sant Hospital de Caritat mitjançant el procediment establert en la present convocatòria, a més de superar les corresponents proves avaluadores, serà requisit indispensable l'assistència a un 85% com a mínim de la duració total del curs selectiu al qual estiga inscrit, sense perjuí del que es preveu en la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
5.3. Avaluació continuada
  
El tribunal realitzarà una avaluació contínua dels aspirants.
  
5.4. Prova de valencià
  
De caràcter obligatori, consistirà en la realització d'una redacció sobre el tema proposat pel tribunal i una prova de coneixements de valencià. Per a esta finalitat, el tribunal comptarà amb l'assistència d'un tècnic expert en la matèria. La valoració serà conjunta i l'exercici es puntuarà de 0 a 3 punts.
  
5.5. Prova final
  
Acabats els cursos selectius, es realitzarà una prova final sobre els continguts dels temaris de les matèries que s'impartixen, que es detallen en l'annex I. Amb esta finalitat, el president del Sant Hospital de Caritat assenyalarà una data per a realitzar-la. Acabada esta prova, el tribunal qualificarà als aspirants i, al mateix temps, determinarà les qualificacions definitives, que estaran constituïdes per la mitjana aritmètica de l'avaluació contínua a què es referix el paràgraf anterior i a la derivada de la prova final.
  
5.6. Qualificació de les proves
  
5.6.1. Tant l'avaluació continuada com la prova final del curs selectiu seran valorats pel tribunal de 0 a 10 punts.
  
5.6.2. Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, serà necessari obtindre la qualificació d'apte. La qualificació d'apte s'obtindrà quan s'aconseguisca una puntuació igual o superior a 5 punts, resultant de sumar la mitjana de les qualificacions obtingudes en l'avaluació continuada i en la prova final del curs selectiu.
  
5.6.3. Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
6. Publicitat de les llistes d'aprovats
  
6.1. Acabats els cursos selectius, el tribunal avaluador farà públiques, en el tauler d'edictes, les relacions del personal participant, amb indicació de la qualificació d'apte o no apte, i que constituiran les llistes d'aspirants que han superat les proves objecte d'esta convocatòria.
  
El tribunal avaluador elevarà a l'alcalde president del Sant Hospital de Caritat les llistes d'aspirants que han superat les proves de cursos d'adaptació perquè es procedisca al seu nomenament i posterior presa de possessió com a funcionaris de carrera.
  
7. Tribunal avaluador i professorat dels cursos
  
7.1. El tribunal avaluador de les proves d'adaptació que hauran de realitzar l'avaluació continuada en els cursos selectius, així com la qualificació de les proves finals, tindrà la següent composició:
  
- President: l'alcalde president del Sant Hospital de Caritat o membre de la corporació en qui delegue.
  
- Secretari: el del Sant Hospital de Caritat o funcionari en qui delegue
  
- Un representant designat per la Conselleria de Presidència.
  
- Un funcionari designat per l'alcalde president del Sant Hospital de Caritat.
  
- Un representant dels treballadors.
  
Podran designar-se tots els assessors que es consideren necessaris.
  
7.2. El règim jurídic de funcionament del tribunal serà el previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, els membres del qual hauran d'abstindre's, i podran ser objecte de recusació pels interessats quan concórreguen en ells alguna de les circumstàncies previstes en els articles 28 i 29 de la referida llei.
  
7.3. De conformitat amb el que es preveu en l'article 7 de Llei 1/1996, de 26 d'abril, els cursos objecte d'esta convocatòria seran impartits per professorat integrat per personal tècnic designat per l'alcalde president del Sant Hospital de Caritat, a més d'altres professionals que es consideren necessaris per al bon desenvolupament dels cursos.
  
8. Recursos
  
8.1. La present convocatòria, les seues bases i tots els actes administratius que siguen dictats en el seu desenvolupament i que posen fi a la via administrativa, podran ser recorreguts en reposició davant del mateix òrgan que els haguera dictat o ser impugnats directament davant de l'orde jurisdiccional contenciós administratiu en el termini de dos mesos, comptats a partir del dia següent al de la publicació de la present convocatòria en el Diari Oficial de la Generalitat Valenciana, Butlletí Oficial de la Província de València o de la publicació dels actes subsegüents, segons siga procedent.
  
8.2. Contra els actes del tribunal avaluador, de conformitat amb el que es preveu en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podran ser recorreguts en alçada davant de l'òrgan que va dictar l'acte que s'impugna o davant del competent per a resoldre'l en el termini d'un mes si l'acte fóra exprés, i de tres mesos si no ho fóra. Tot això a partir de l'endemà de la publicació en el tauler d'anuncis dels corresponents edictes.
  
9. Legislació supletòria
  
En tot allò no previst en les presents bases, haurà d'ajustar-se al que disposa la Llei 1/1996, de 26 d'abril, de la Generalitat Valenciana, Ordre de 18 de desembre de la Conselleria de la Presidència, així com pel Text Refós de la Funció Pública Valenciana i la resta de normativa concordant.
  
ANNEX I
  
Temari dels cursos selectius de funcionarització del personal laboral del Sant Hospital de Caritat
  
1. La Constitució Espanyola de 1978. Estructura i principis fonamentals, drets i deures: la seua garantia i suspensió. l'administració local.
  
2. Les entitats locals.
  
3. El terme municipal.
  
4. La potestat reglamentària de les entitats locals. Ordenances locals. El reglament orgànic municipal.
  
5. Estatuts del Sant Hospital de Caritat.
  
6. Potestat d'autoorganització de les entitats locals. Òrgans necessaris i complementaris. Òrgans unipersonals i col·legiats.
  
7. La funció pública local i la seua organització. Drets i deures dels funcionaris. La Seguretat Social.
  
8. L'acte administratiu.
  
9. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Fases del procediment.
  
10. La contractació administrativa.
  
Diligència. Per a fer constar que les presents bases, que consten de 8 folis que segelle i rubrique al marge, van ser aprovades per la Resolució del president del Sant Hospital de Caritat número 24/2004, de 5 de març.